als_Latn dik_Latn sag_Latn
Jashtë listës së Ramelës mbeten 9 lojtarë. Ndërpritet kontrata me mirëkuptim me Micin dhe G.Likën. Muzaka mbetet pezull, por e ardhmja duket larg skuadrës. Rikthehet Lena.
Viti 2015 ka sjellë ndryshime të rëndësishme në përbërje të Flamurtarit. Skuadra vlonjate nis sot fazën përgatitore, në Antalia të Turqisë, por ajo që pritet me më shumë interes në radhët e tifozërisë vlonjate ka të bëjë me përbërjen e grupit të futbollistëve të gjysmës së dytë të sezonit.
LARGIMET – Nuk do të jenë më pjesë e skuadrës kuqezi disa prej titullarëve në dy fazat e para të kampionatit. Dhe në këtë grup bëjnë pjesë brazilianët Gilberto dhe Mendes, Mici, Metaj dhe Krasniqi. Po ashtu, nuk janë më pjesë e Flamurtarit Liçaj, Sakaj dhe Begaj, lojtarë që më së shumti kanë qëndruar në stolin e rezervave. Nga ana tjetër, do të ketë disa përforcime cilësore, që do të vijnë kryesisht nga tregu i huaj dhe që do të fuqizojnë të tre repartet. Për disa prej lojtarëve të larguar ishte bërë e ditur që pas ndeshjes me Kukësin se nuk ishin në listën e trajnerit Ernestino Ramela për vazhdimin e kampionatit. Krasniqi prishi kontratën me mirëkuptim, duke kthyer paratë që kishte marrë, pasi vendosi të kthehej te Partizani. E kanë prishur kontratën me mirëkuptim edhe mbrojtësit Mendes e Mici, me këtë të fundit që ka firmosur për Kukësin. Dje, në ditën e parë të grumbullimit të Flamurtarit, kanë munguar edhe disa lojtarë të tjerë përveç atyre që janë larguar. Kështu, nuk ishin të pranishëm Gilman Lika, Artan Sakaj, Lejdi Liçaj dhe Halim Begaj, që do të thotë se me ta janë ndërprerë marrëdhëniet.
MUZAKA – Disi e veçantë është situata në lidhje me mesfushorin Gjergji Muzaka, i cili dje ka qenë i pranishëm në Vlorë, por mësohet se edhe ai është në rrugën e ndërprerjes së kontratës me klubin vlonjat. Deri dje nuk është arritur në një përfundim mes palëve, por gjasat janë të mëdha që lojtari kryeqytetas të mos luajë më me fanellën e Flamurtarit.
LENA – Ra dje në sy rikthimi në skuadër mesfushorit shqiptaro-maqedonas, Nijaz Lena. Mesfushori që ka disa sezone me fanellën e Flamurtarit, do të mbetet pjesë e kësaj skuadre, pas një vendimi të marrë ditët e fundit të vitit 2014. Lena është vlerësuar maksimalisht nga tifozët vlonjatë, të cilët e dëshironin sërish pjesë të skuadrës, ndaj dhe presidenti Sinan Idrizi ka vendosur ta kthejë. “Nuk e kam kthyer unë personalisht, por klubi dhe tifozët”, – ka thënë shkurt numri 1 i klubit vlonjat.
TË RINJTË – Ndërkohë, Flamurtarit i janë bashkuar edhe disa lojtarë nga ekipi U-19. Ata do të jenë pjesë e skuadrës për fazën përgatitore në Antalia të Turqisë, pasi janë përzgjedhur nga drejtuesit dhe cilësohen si lojtarë të së ardhmes së Flamurtarit.
Sot në mëngjes Flamurtari do të niset për në Turqi, për të zhvilluar një fazë përgatitore sa më cilësore. Në tokën turke vlonjatët do të luajnë edhe disa ndeshjes miqësore, që do ta ndihmojnë trajnerin Ramela të konsolidojë formacionin.
Lista e atyre që udhëtojnë sot drejt Turqisë
1.Ilion Lika
2.Klodian Xhelili
3.Polizoi Arbëri
4.Franc Veliu
5.Taulant Kuqi
6.Hektor Idrizaj
7.Erjon Vucaj
8.Arbër Abilaliaj
9.Nijaz Lena
10.Dejvi Bregu
11.Bruno Telushi
12.Ardit Shehaj
13.Aldo Llambro
14.Fjoralb Deliaj
15.Shahin Aliaj
16.Jurgen Sino
17.Julian Gjinaj
18.Denis Duda
19.Daniel Sadushi
Në dyshim
1.Gjegji Muzaka
2.Agim Meto
Jashtë skuadrës
1.Gilberto Fortunato
2.Dagllas Mendes
3.Gëzim Krasniqi
4.Gledi Mici
5.Shkodran Metaj
6.Gilman Lika
7.Artan Sakaj
8.Lejdi Liçaj
9.Halim Begaj
als_Latn als_Latn als_Latn als_Latn als_Latn als_Latn als_Latn als_Latn umb_Latn dyu_Latn als_Latn umb_Latn xho_Latn fao_Latn lmo_Latn als_Latn gle_Latn als_Latn lua_Latn hau_Latn epo_Latn nno_Latn epo_Latn spa_Latn ban_Latn grn_Latn kea_Latn als_Latn als_Latn bug_Latn als_Latn srd_Latn swe_Latn als_Latn ron_Latn cat_Latn umb_Latn jav_Latn kab_Latn zsm_Latn